Súradnice: 47°30′25″S 19°03′54″V﻿ / ﻿47,5069°S 19,0651°V﻿ / 47.5069; 19.0651

**Dom teroru** (maď. *Terror Háza*, alebo *Terror Háza Múzeum*) je múzeum v hlavnom meste Maďarska, Budapešti na ulici Andrássy út 60. Toto múzeum bolo otvorené 24. februára 2002 za vlády Viktora Orbána na počesť obetiam teroru 20. storočia, teda socializmu a fašizmu.

Dejiny budovy Domu teroru
-------------------------

Dom teroru je trojposchodová novorenesančná budova, ktorá bola postavená v roku 1880 ako civilná rezidencia podľa plánov Adolfa Fesztyho. Dom, ktorý vlastnil maďarský maliar Izsák Perlmutter, zdedila Izraelská komunita v Pešti, ale nakoniec budovu vlastnili vdova a dcéra Perlmuttera. V roku 1937 si budovu prenajali noví obyvatelia: Ferenc Szálasi - zakladateľ viacerých hungaristických hnutí. Počas Horthyho vlády Szálasiho uväznili, ale keď sa v roku 1940 dostal na slobodu, práve v tejto budove sa Szálasi zvykol stretávať so svojimi spojencami - vtedy tento dom nazvali, v preklade, *Domom vernosti*/*lojality* (maď. *Hűség Háza*).

Nápis „TERROR"Na jeseň v roku 1944 vládnutie v Maďarsku prevzala Strana šípových krížov. Počas ich vládnutia sa v pivniciach v dnešnom Dome teroru vybudovali prvé väznice, v ktorých väznili a mučili povstalcov proti ich vláde.

Na jar v roku 1945 Sovieti obsadia Maďarsko, skončí sa 2. svetová vojna a vláda šípových krížov tiež. Do doterajšieho *Domu vernosti* sa dostanú komunisti. V Maďarsku bol ich vodcom Gábor Péter, líder vtedajšej komunisticko-politickej polície, ktorý z tohto domu urobil ústredie štátnej polície. Až do pádu komunizmu v tejto budove pracovala tajná polícia - Maďarská štátna bezpečnosť (maď.  ÁVO, neskôr ÁVH), ktorá vypočúvala, mučila a väznila ľudí v ich novom ústredí.

ÁVH (tajná maďarská komunistická polícia) v tejto budove sídlila do roku 1956. Neskôr tu sídlilo mnoho firiem, izby boli využité ako kancelárie. Samozrejme, je dôležité poznamenať, že všetky stopy po mučení v pivniciach boli skryté a boli odhalené až v 90. rokoch 20. storočia, teda po páde komunizmu v Maďarsku.

V roku 2002 v tejto budove otvorili múzeum (*Dom teroru*) na počesť obetiam fašizmu, no hlavne komunizmu.

Blog s názvom WebUrbanist pochválil kreatívny nápis na streche budovy. Nápis „TERROR" je na strechu vyrytý, teda ak svieti slnko, tieň nápisu by sa mal odraziť na budove.

Referencie
----------

1. ↑   *Dom teroru v Budapešti pripomína ťažké časy Maďarska* [online]. Dromedár.sk, [cit. 2020-02-11]. Dostupné online. (po anglicky)
2. ↑   *Terror Háza Múzeum* [online]. www.terrorhaza.hu, [cit. 2020-04-10]. Dostupné online.
3. ↑   *Schmidt Mária - Szakma - Cikkek, publikációk* [online]. web.archive.org, 2016-03-07, [cit. 2020-02-24]. Dostupné online. Archivované 2016-03-07 z originálu.
4. ↑   *Demokrata* [online]. [Cit. 2020-03-09]. Dostupné online. (po maďarsky)
5. ↑   *Velünk élő ÁVH* [online]. latoszogblog.hu, [cit. 2020-03-09]. Dostupné online. Archivované 2018-06-25 z originálu.
6. ↑  DÁVID, Zubreczki. *A Terror Háza tetőbetűi a világ legjobb épületfeliratai között* [online]. index.hu, 2011-07-13, [cit. 2020-03-09]. Dostupné online. (po maďarsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Dom teroru**